Liite 2.1 Mikrobiologisen saastumisepäilyn työpöytäharjoituksen toteutussuunnitelmalomake

|  |  |
| --- | --- |
|  | 1.4.2015 |
|  |  |
| Harjoituksen nimi: | Vesijärven vesihuoltolaitoksen harjoitus 2015 |
| Ajankohta: | 1.6.2015 |
| Aihe: | Toiminta raakavetenä käytetyn pohjaveden / verkoston / vesitornin mikrobiologisessa saastumisepäilyssä |
| Tavoitteet: | * Laaditaan/päivitetään häiriötilannesuunnitelmaan toimintakortti toiminnasta mikrobiologisessa saastumisepäilyssä. * Varmistetaan vesihuoltolaitoksen ja yhteistyötahojen toiminnan ja suunnitelmien yhdenmukaisuus. * Harjoitutetaan henkilöstöä mikrobiologisessa saastumisepäilyssä toimimiseen siten, että veden terveysriski asiakkaille ja vaikutus vesilaitoksen toimintaan on mahdollisimman pieni. * Muodostetaan yhteinen näkemys oikeasta toiminnasta tilanteissa, joissa epäilysaastumisesta on heikko, mutta sen vaikutukset voisivat olla vakavat. * Harjoitutetaan henkilöstöä ja yhteistyötahoja viestimään mikrobiologisessa saastumisepäilyssä siten, että sisäinen, viranomais- ja asiakasviestintä on riittävää. |
| Fasilitoijat: | Harjoituksen vetää ja fasilitoi esim. konsultti, vesihuoltolaitoksen johtaja tai vesilaitoksen käyttöpäällikkö. |
| Tarkkailijat ja arvioijat: | Tarkkailijoiksi kutsutaan esim. naapurilaitoksen henkilöstöä, naapurikunnan talousvesiasioista vastaava terveydensuojeluviranomainen, asiantuntijakonsultti. |
| Osallistujat (lkm): | Harjoituksen rajauksesta riippuen seuraavia:   * verkostopäällikkö * verkostotyönjohtajat * vesihuoltolaitoksen tiedotuksesta vastaava * vesihuoltolaitoksen johtaja * kunnan tiedottaja * terveydensuojeluviranomainen * vesilaitoksen laitoshoitajia * verkostoasentajia * vesilaitoksen käyttöpäällikkö/esimies * verkostotyönjohtaja * verkostopäällikkö * päivystyksessä toimivia * sairaanhoidon edustaja |
| Harjoitusta edeltävät valmistelut ja tarkastukset: | * Harjoituksen suunnitteluryhmän edustaja kutsuu harjoituksen osallistujat ja pyytää heitä ottamaan harjoitukseen mukaan talousveden mikrobiologista saastumisepäilyä ja viestintää koskevat ohjeet ja suunnitelmat. * Harjoituksen suunnitteluryhmä laatii laitokseen perustuvan kuvauksen mikrobiologisen saastumisepäilyn lähtötilanteesta sekä mahdollisista harjoituksen edetessä annettavista syötteistä, joihin perustuen toimintaa pohditaan. Lähtötilanne voi olla esim. asiakasvalitukset, iso putkirikko, tulva vedenottamolla, mikrobiologinen indikaattorilöydös vesinäytteessä. Lisäsyötteiden avulla voidaan ohjata harjoituksen pohdintoja asioihin, jotka eivät ole ohjeistuksessa selviä. * Luonnostellaan toimintakortti harjoituksessa täydennettäväksi. |
| Harjoituksen vaiheittainen eteneminen ja käytettävä aika: |  |
| 1. | Harjoituksen avaus ja tausta, 15 min. |
| 2. | Harjoitustilanteen esittely, tehtävänanto ja ohjeet työskentelyyn, 15 min |
| 3. | Ryhmätyö 1-muutamassa ryhmässä keskustellen seuraavista aiheista, ryhmien kokoonpanoa voidaan tehtävien aikana vaihtaa, fasilitoija (fasilitoijat) ohjaa tarvittaessa keskustelua ja antaa lisäsyötteitä, ryhmissä on kirjurit, jotka kirjaavat ylös keskustelua ja havaintoja toimintakorttia varten, 3 h sisältäen lounastauon   * ensitoimet tilanteessa: miten ja kenen toimesta? * milloin aloitetaan klooraus, miten ja kenen toimesta? * milloin annetaan keittokehotus? * miten rajataan saastumista? * näytteenotto, mihin, mistä ja kenen toimesta? * varavedenjakelun järjestäminen * sisäinen viestintä: kuka, kenelle, mitä, milloin ja miten? * ulkoinen viestintä, kuka, mille tahoille, mitä, milloin ja miten? * tiedotteiden sisältö ja jakelu? |
| 4. | Yhteenveto, palaute ja loppukeskustelu, osallistujat, 1 h   * Harjoituksen perusteella toimintakorttiluonnoksen alustava päivitys yhdessä keskustellen * Tarkkailijan kommentit toimintakorttiluonnokseen ja harjoitukseen * Havaitut puutteet ja muut johtopäätökset * Muu palaute harjoituksesta * Harjoituksen jälkitoimet |
| Harjoituksen jälkitoimet: | * Mikrobiologisen saastumisepäilyn toimintakortin viimeistely. * Havaittujen puuteiden edellyttämät toimenpiteet. * Havaittujen koulutustarpeiden täyttäminen. * Tilannetoiminnan toiminnallinen harjoitus henkilöstölle päivitetyn ohjeistuksen testaamiseksi ja henkilökunnan kouluttamiseksi esim. seuraavana vuonna. |
| Liitteet: |  |